Nu kan fartglade nordjyder igen se på hurtige biler, der forsøger at køre fra hinanden. De lovlige gadeløb holdt på grund af manglende opbakning pause i 2018 og 2019, men fra næste år bliver der igen brændt dæk af i det nordjyske. RACEDAYS.DK afholder et gadeløb den 13. juni 2020 fra klokken 18-24. Som altid når det gælder de lovlige gadeløb vil der blive sørget for sikre forhold for både kørerne og tilskuerne. Løbene er godkendt af Nordjyllands Politi og foregår på en til formålet lukket vej. Der er også krav om, at kørerne skal bære styrthjelm - og redningsfolk står klar til at hjælpe i tilfælde af, at noget skulle gå galt. Gadeløbene arrangeret af RACEDAYS.DK kom for første gang på gaden i september 2014 - på en 500 meter lang strækning. Det skete for at give racerne et lovligt sted at køre.

Opsummering:
Efter to års pause vil der næste år igen blive afholdt streetrace på Kystvejen i Nørresundby.